NaiveNeuron/SloPal huggingface dataset:
Ľ. Mušková, poslankyňa: (2003-07-03):
Nepozdáva sa nám tento trend, prečo vaša vláda, pán predseda, do parlamentu predkladá také zákony, a vaši poslanci ich schvaľujú,   ktoré negatívny trend ešte urýchľujú. Tieto zákony zbedačujú občanov Slovenska, mladých vyháňajú za hranice našej vlasti, lebo nemajú šancu tu zohnať prácu, kúpiť si byt, založiť rodinu. Všetky tieto kroky zdražovania, platenia za základnú zdravotnú starostlivosť, pripravované platenie za štúdium, či zvyšovanie odchodu do dôchodku do 62 rokov pre všetkých a bez ohľadu na to, koľko kto mal detí, pretože pre ženu je to druhá smena a tieto deti vychovali pre našu spoločnosť, ale aj neochota pomôcť rodinám, trebárs, novým zákonom o rodine, ktorý je už fúzatý, ba dokonca rušením takých noriem, ktoré tu už boli, napríklad Fond náhradného výživného, všetko to spôsobuje, že ľudia nechcú mať deti, lebo sa boja budúcnosti. Nechcem vám radiť, ale, pán predseda, ako ste povedali, sú nástroje ako zvrátiť tento vývoj alebo ho aspoň trošku zastaviť. Stačí sa pozrieť, trebárs, do nedávnej minulosti. Ja viem, že sa vám to nebude páčiť, ale napríklad počas vlády pána Mečiara sa stavali byty atď. A nakoniec si treba uvedomiť, že občania nie sú vazalmi tejto vlády, aby znášali jej neschopnosť ako napríklad minimálnu stratu 9 miliárd Sk pri predaji plynu alebo 17,3 miliardy pri hrubej chybe v rámci štátneho rozpočtu atď., nejdem menovať. Každý niekedy robí chyby, ale myslím si, že sú to závažné chyby. Teda neschopnosť vlády sa rieši na úkor občanov. Ale my by sme mali robiť pre nich, sme tu preto, aby sme legislatívnymi normami upravovali prostredie ich dôstojného života.
Paška, Pavol, predseda NR SR (2013-12-13):
Poprosím organizačný odbor, aby zaznamenal tento návrh. Ďakujem pekne. Pán poslanec Zajac.
Grausová, Natália, poslankyňa NR SR (2017-06-14):
Máte tu plné ústa totalitných režimov. Chcem povedať, že práve teraz sa tu etabluje nový totalitný režim, nová totalita, nová diktatúra. Systém; nová nesloboda, keď sú ľudia stíhaní za svoje názory, keď sú, hoci podľa ústavy má každý právo na svoj názor, mať svoj názor, prejaviť svoj názor a dokonca podľa, každý má právo podľa medzinárodného práva aj podľa našej ústavy mať dokonca právo aj na pochybnosti. A za chvíľu nás budú stíhať možno aj za myšlienky ešte predtým, než ich vyslovíme.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 143 poslancov, za 14, proti 41, zdržalo sa 86, 2 nehlasovali. Konštatujem, že návrh nebol schválený. Preto prosím pána poslanca Petra Marčeka, aby uviedol hlasovanie k návrhu spomínaných poslancov k zákonu č. 103/2014 o divadelnej činnosti a hudobnej činnosti (tlač 397). (Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 103/2014 Z. z. o divadelnej činnosti a hudobnej činnosti a o zmene a doplnení niektorých zákonov v znení zákona č. 40/2015 Z. z. , tlač 397.)
Číž, Miroslav, podpredseda NR SR (2015-09-18):
Ďakujem. Pán spravodajca, nech sa páči, zaujať miesto pre spravodajcu. Otváram všeobecnú rozpravu. Písomne sa do rozpravy prihlásil pán poslanec Beblavý, ale nie je v sále, takže stráca poradie. Pýtam sa teraz, kto sa hlási do rozpravy ústne. Pokiaľ nikto, dovoľte mi vyhlásiť všeobecnú rozpravu za skončenú, pretože prihláška pána Beblavého prepadla aj druhýkrát. Ďakujem pánovi spravodajcovi i vám, pán minister. Prerušujem rokovanie o tomto bode programu a pána ministra poprosím, aby zostal, pretože pokračujeme prvým čítaním o vládnom návrhu zákona o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov, teda zákon o štátnej pomoci, tlač parlamentná 1645 a návrh na pridelenie výborov je v rozhodnutí č. 1660. Nech sa páči, máte slovo a odôvodnite tento vládny návrh zákona. [Rokovanie o vládnom návrhu zákona o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) , tlač 1645.]
Blanár, Juraj, podpredseda NR SR (2021-11-04):
Pristúpime k ďalšej v poradí, štvrtej otázke, ktorú položil pán poslanec Tomáš Valášek ministerke kultúry: „Ministerstvo kultúry a ministerstvo obrany naplánovali delimitáciu Múzea SNP pod rezort obrany. Aký objem finančných prostriedkov sa v súvislosti s touto delimitáciou presunie v roku 2022 z rozpočtu ministerstva kultúry do rozpočtu ministerstva obrany a koľko tento rozpočet navýši ministerstvo obrany z vlastných rozpočtových zdrojov?“ Nech sa páči, pani ministerka.
Marosz, Ján, poslanec NR SR (2019-11-29):
Ďakujem pekne, pán kolega, za tvoje vystúpenie. Pridal by som ešte možno aj kritiku Najvyššieho kontrolného úradu, ktorá je zároveň aj mojou vlastnou kritikou toho rozpočtu, keď vidíme, že tento rozpočet je nejakým zhlukom suchých čísel, ktoré hovoria o tom, že koľko budeme dávať na fungovanie štátu. Ale v zásade je tento rozpočet neprehľadný a netransparentný. A vôbec z neho nevidíme, že aké politiky má štát, čomu sa chce venovať, a zároveň tam nemáme nastavené merateľné ukazovatele, na základe ktorých by potom boli, ako si aj ty spomínal, braní na zodpovednosť jednotliví ministri. NKÚ doslova hovorí, že je potreba mať transparentnejší štátny rozpočet, ktorý na základe analýz jasne definuje priority krajiny. Rozpočet, to nemajú byť len suché čísla, ale má ponúkať aj istú pridanú hodnotu, hodnotu za peniaze. Lebo napríklad podľa tohto rozpočtu v rámci výstavby cestnej infraštruktúry sa dozvedáme, že v roku 2020 má štát cieľ odovzdať iba jeden kilometer novej, resp. zrekonštruovanej cesty I. triedy. Čiže ďakujem za tvoje vystúpenie a naozaj sa prihováram za to, že štátny rozpočet by mal byť prehľadný. Mal by obsahovať politiky štátu, zároveň hodnotu za peniaze, aby ľudia prehľadne videli, že čo za ten daný rok od politikov môžu očakávať. A takisto aj konkrétne merateľné kritériá a ukazovatele, že čo sa nám podarilo alebo nepodarilo. Tento rozpočet je v skutočnosti len znôžka klamstiev a bublín.
Glváč, Martin, podpredseda NR SR (2016-09-08):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. 
12 otázok na predsedu vlády a 58 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán predseda vlády.
Novotný, Viliam, poslanec NR SR (2014-07-02):
Môžem pokračovať? (Reakcia z pléna.) Pýtal som sa? (Reakcia z pléna.) Môžem, pán minister pokračovať? (Reakcia z pléna.) Nech sa páči.
Danko, Andrej, podpredseda NR SR (2024-05-02):
Pani poslankyňa Stohlová.
Laššáková, Jana, podpredsedníčka NR SR (2013-09-12):
Nech sa páči, pán poslanec Mičovský, máte slovo.
P. Hrušovský, predseda NR SR: (2004-05-11):
(Prerušenie rokovania o 14.36 hodine.) (Pokračovanie rokovania o 16.17 hodine.)
Viskupič, Marián, poslanec NR SR (2024-02-16):
Ďakujem pekne za slovo. Pani poslankyňa Marcinková, Vlaďka, veľmi ti ďakujem za tvoje vystúpenie, ďakujem ti za tvoj boj, ako sa teda tejto téme venuješ, pretože viem, že celé štyri roky koľko si tomu energie, času a všetkého venovala. A je mi fakt smutno, že prítomnosť rodiča vlastne nebola uzákonená už v predchádzajúcom volebnom období, kde sme boli súčasťou vlády. Poviem len tri príklady, prečo všetci spoločne by sme mali zahlasovať a podporiť tento zákon. Ja si myslím, že každý z nás, kto sme v detstve boli teda v nemocnici bez rodičov, tento zážitok si pamätáme na celý život ako fakt traumatizujúci zážitok. To je jedna vec. Ale fakt pozerajme sa na to aj ekonomicky. Som presvedčený, že rodič pri svojom dieťati, tak ako si aj ty spomínala, vo finále ušetrí zdravotníctvu alebo tejto krajine peniaze, či už teda tým samotným skrátením procesu liečenia, alebo aj tou samotnou pomocou, tou proste tou prácou, ktorú ten rodič urobí namiesto, namiesto sestier a teda zdravotníkov, ktorých nemáme. Na a tretia vec je, dôvera je fakt kľúčová v spoločnosti a dôveru potrebujeme aj medzi lekárom a teda rodičmi. A fakt ten rodič fakt vie byť najlepšou pomocou aj tomu lekárovi, aj tomu svojmu dieťaťu a mal by byť úplne prirodzenou súčasťou toho liečebného procesu, tak ako je to v rôznych iných krajinách. A ja som aj presvedčený, že aj dnes je veľa, veľa lekárov, ktorí toto vnímajú, ktorí v rámci svojich možností umožnia, umožnia teda rodičom byť v prítomnosti. A fakt podporme, aby to mohlo byť štandardom a aby sme aj takto chránili práva detí, práva tých, ktorí a naprosto jasne nikdy nikomu neublížili, a fakt sa venujme aj právam detí. Ďakujem pekne.
Ľ. Jahnátek, minister hospodárstva SR: (2009-11-05):
Hospodárstvo Slovenskej republiky sa podľa čl. 55 Ústavy Slovenskej republiky zakladá na princípoch sociálne a ekologicky orientovanej trhovej ekonomiky a štát je povinný plniť svoje úlohy pri zabezpečovaní všeobecného hospodárskeho a sociálneho rozvoja spoločnosti. Návrhom zákona sa vláda Slovenskej republiky snaží predísť situácii, v ktorej sa strategická spoločnosť dostane do hospodárskych problémov a následne jej prípadným zánikom by neboli pokryté základné potreby obyvateľov. Nie je prípustné, aby napríklad krachom obchodných spoločností zásobujúcich obyvateľstvo vodou alebo elektrickou energiou boli obyvatelia odstavení od týchto dodávok. Rovnako sa kladie dôraz na zabezpečenie uspokojovania ústavných, sociálnych a pracovných práv obyvateľov Slovenskej republiky, najmä aby z týchto dôvodov nevznikali celé oblasti alebo regióny s výrazným sociálnym napätím. Opatrenia navrhované v tomto zákone sa budú vzťahovať len na strategické spoločnosti, o strategickom význame ktorých rozhodne vláda Slovenskej republiky. Takéto rozhodnutie vlády je obmedzené tým, že musí ísť o obchodnú spoločnosť, ktorá má viac ako 500 zamestnancov alebo významným spôsobom dodáva energiu, plyn, teplo, produkty rafinérskeho priemyslu pre obyvateľstvo, pre ostatný priemysel a celoštátnu dopravu alebo obchodné spoločnosti, ktoré sú významné pre väčšiu časť obyvateľov štátu alebo pre ďalší priemysel. Kritérium 500 zamestnancov znamená, že strategickými spoločnosťami sa môžu stať aj spoločnosti, ktoré sú pre štát sociálne strategické. Účel návrhu zákona sa má dosiahnuť dvoma opatreniami, a to ustanovením povinnosti vlastníka alebo správcu takejto spoločnosti, o ktorej vláda rozhodne, že má pre štát strategický význam, pokračovať v prevádzke obchodnej spoločnosti a po druhé predkupným právom štátu na kúpu strategickej obchodnej spoločnosti. Ustanovenia tohto zákona nebudú v kolízii so zákonom č. 7/2005 Z. z. o konkurze a reštrukturalizácii, nebudú mať žiaden vplyv na aplikáciu podľa tohto zákona ani nebude zákon prekážkou pre postup podľa zákona o konkurze a reštrukturalizácii. Štát si nerobí nárok na trvalé vlastníctvo strategického podniku. Po konsolidácii pomerov Slovenská republika ponúkne strategický podnik na predaj. Vážená pani podpredsedníčka, vážené panie poslankyne, páni poslanci, žiadam vás o podporu tohto vládneho návrhu zákona.
Grausová, Natália, poslankyňa NR SR (2019-11-28):
Ďakujem. Poslanec Poliačik, nová totalita vašej liberálnej takzvanej demokracie určite nevedie k civilizácii, ale práve naopak, smeruje k deštrukcii civilizácie a k zániku civilizácie. Tak aby bolo jasné, aby sme si vyjasnili pojmy. Ďalej, po druhé, mňa zaujíma výsledok, teda výsledok Najvyššieho súdu. Rozhodnutie Najvyššieho súdu vyznelo, že Ľudová strana Naše Slovensko nie je fašistická. Takže vyprosím si vaše klamstvá o takýchto veciach. Ale nie je to div, pretože vy boľševici a neomarxisti, vy, pohrobok boľševikov, vy neviete nič iné ako ľudí, ktorí nesúhlasia s vašimi chorými a šialenými predstavami, tak to jedine viete takýchto ľudí nálepkovať a označovať za extrémistov, fašistov a neviem ešte čo. Tak sa, prosím vás pekne, ja neviem, choďte sa liečiť, alebo sa pozrite na seba do zrkadla.
Laššáková, Jana, podpredsedníčka NR SR (2014-10-17):
Nech sa páči, pán poslanec Fecko, máte slovo.
Hrnčiar, Andrej, podpredseda NR SR (2018-01-31):
Pán poslanec Fecko.
Bugár, Béla, podpredseda NR SR (2018-02-08):
Pani poslankyňa Zemanová, nech sa páči, môžte reagovať.
V. Veteška, podpredseda NR SR: (2004-03-17):
I. Hopta, poslanec: Vážený pán podpredseda Národnej rady, vážení dvaja prítomní ministri, vážení prítomní asi desiati alebo pätnásti poslanci Národnej rady, ja by som sa verejne spýtal pani poslankyne Navrátilovej, že kto ste vlastne, a myslím tým Slobodné fórum, či ste opozícia, alebo koalícia, pretože podľa súčasného alebo terajšieho vášho diskusného vystúpenia, kde ste kritizovali súčasnú vládnu koalíciu, mi pripadá, že ste opozícia, ale podľa dnešného hlasovania pri odvolávaní pána ministra, keď ste tu sedeli, ale zbabelo nehlasovali, mi to pripadá, že ste skôr ako koalícia, čiže bolo by dobré, aby ste sa už rozhodli, či budete podporovať túto vládnu koalíciu, alebo sa pridáte k opozícii, pretože mi to doposiaľ pripadá tak, ako keby Slobodné fórum bolo tak ako žena, ktorá chce byť tehotná, aj nechce byť tehotná,  tak ako keby bola tak na polovicu tehotná. Čiže som pevne presvedčený, že ak chcete, aby ste mali budúcnosť ako politický subjekt, mali by ste sa pridať k opozícii a nielen slovne kritizovať pomery súčasnej vládnej koalície, ale pridať sa aj k hlasovaniu vtedy, keď treba. Lebo naozaj si myslím, že väčšina občanov Slovenskej republiky dnes bude sklamaná z vášho hlasovania, pretože vaše vyjadrenia v tlači, že vláda neplní svoje záležitosti, že pán minister je, by som povedal, hodný odvolania a nakoniec odvolanie, keď hlasujeme o tom, tak sa nedostaví aj zásluhou vás, pretože ste sa rozhodli, že nebudete hlasovať o jeho odvolaní. Čiže Slobodné fórum, kto ste a čo chcete robiť?
Jurinová, Erika, podpredsedníčka NR SR (2015-12-11):
Pán poslanec Lebocký.
Vaľová, Jana, poslankyňa NR SR (2015-09-22):
Ďakujem veľmi pekne. Pán kolega, no, nehnevajte sa mňa, klobúk dole pred toľkou neznalosťou praxe. Článok 27, ktorý ste navrhli zmeniť, že sa vypúšťa, že v lehote, v určenej lehote sa verejnosť nevyjadrí, predpokladá sa, že nebude mať ku konceptu pripomienky. Samozrejme, pán Hraško, vy ste už niekedy videli, ako sa schvaľuje územný plán? Ja vám poviem, ako sa schvaľuje všetko, samozrejme, čo vy tu vravíte, že nejde vonku. Tak ja som schvaľovala územný plán v meste Humenné pred polrokom. Trvalo nám to rok a pol, aby to bolo jasné, všetky oznamy sme museli dať do médií, na webové stránky, do novín. Potom následne je lehota, kedy sa môžu občania vyjadriť. A vy čo chcete? Keď sa oni vyjadria, tak potom vlastne tieto pripomienky spracujete, prerokúvate ich s verejnosťou, s tými, ktorí majú majetky dotknuté, a podobne. Vy si predstavujete, že lehota bude stále otvorená. Tak ja vám rovno poviem, ak nebude určitá lehota na pripomienky, tak sa územný plán neschváli ani za 150 rokov, pretože už keď budete mať prerokované pripomienky, prídu vám ďalšie pripomienky, potom vám prídu ďalšie pripomienky, ktoré musíte spracovať. Takže myslím si, pán Hraško, že... Neviem, kto vám to pozliepal, môžte na mňa kývať rukou. Vy ste tancovali v súbore, ja schvaľujem územný plán (smiech v sále). Takže viete, môžte vy mi tu rozprávať o tom, ako sa územný plán schvaľuje, môžete kývať rukami. A neviem, kto vám to pozliepal? Ale vy si viete predstaviť, ako sa pripomienkuje územný plán? My sme mali asi 24 zmien územného plánu a sme rok a pol ich prerokovávali. Vôbec nemáte ani šajnu o tom, ako to prebieha. Niekto vám to popísal, ste to pozlátali z internetu a tvárite sa tu ako skutočný nejaký Odyseus, ktorý tu príde a prečíta 140 pozmeňovákov, ktorým vôbec nerozumie. (Potlesk.)
Lubyová, Martina, ministerka školstva, vedy, výskumu a športu SR (2018-05-10):
Ďakujem pekne. No ja ešte môžem možno v rámci rozpravy, lebo mám ďalšie informácie o tom, že pokiaľ ide o konkrétne kroky, že od roku 2016 PPA z vlastnej iniciatívy zverejňuje informácie na webovej stránke aj nad rámec legislatívnych požiadaviek. V roku 2017 zorganizovali workshop pre novinárov, kde im vysvetľovali, akým spôsobom identifikovať, aké informácie o podporách žiadateľov nájdu na tom webe PPA-čky a vysvetliť, aké informácie o žiadateľoch PPA môže poskytovať a prečo. A od začiatku roka 2018 zverejňujú aj bodové hodnotenie na projekty aktuálnych uzavretých vyhodnotených výziev PRV SR. Čiže v súčasnosti je to podopatrenie 6.1. Tak dúfam, že aspoň ešte pár konkrétnych vecí som vám vedela týmto vysvetliť. Ďakujem.
Lukáč, Jozef, poslanec NR SR (2022-02-15):
Pán predsedajúci, dajte, prosím, hlasovať na doplnenie rozhodnutia predsedu Národnej rady a pridelenie návrhu zákona na prerokovanie výboru pre hospodárske záležitosti.
Muňko, Dušan, poslanec NR SR (2010-12-01):
Ďakujem, pán podpredseda. Páni poslanci, ja som sa nikdy nesnažil urážať. Ja sa vás snažím presvedčiť alebo zobudiť vás, že zákon 461 je zlý. Povedal som tridsaťsedem, je tam tridsaťsedem noviel. Podstata veci je druhý pilier. Povedzme si to na rovinu. Pokiaľ nezmeníme druhý pilier, ja netvrdím, že netreba druhý pilier, ale tvrdím, že treba zmeniť a tento celý zákon prepracovať. Vy si zoberte jednu vec. Ja neviem, čo bude robiť riaditeľ Sociálnej poisťovne, keď tento zákon prejde s týmito pozmeňovacími návrhmi, ktoré sú, ako ten zákon bude prijatý, tridsiata siedma novela. Musíte brať do úvahy, že sú tam ľudia, ktorí majú 500-eurové platy, majú vzdelanie nie základné, ale majú stredné odborné alebo majú gymnázium. Musia podľa toho zákona robiť. Ja skutočne vyzývam vás všetkých a čakal som od pána ministra, pretože predpokladám, že príde s novelou zákona alebo príde s novým zákonom niekedy v roku 2011, alebo či príde už v roku 2011, alebo 2012, ale ten zákon treba od podlahy prekopať. V žiadnom prípade som nepočul argumentáciu, keď sa spýtate ktoréhokoľvek ekonóma na Slovensku, vám nepovie, že ten zákon je dobrý. Teraz už berme to, že či ho tvorila vláda tá alebo tá, či sme ho mrvili my, posledné záležitosti s tými novelami, ktoré sú. Ide ďalšia novela. Pôjde ďalšia novela, preto som povedal, načo sme sa vôbec ponáhľali s tou valorizáciou, keď mala ísť od roku 2012. Vy ste s tou vecou prišli. Prišli ste s inými vecami. Ja som predsa pánovi ministrovi predložil návrhy, ktoré Sociálna poisťovňa dala, aby ich zapracoval. Ale treba si skutočne sadnúť a nájsť politickú zhodu k tejto celej záležitosti. Pri tej kríze, ktorá dnes v Európe je, ktorá neskončila. Pokiaľ nenájdeme, nemáme šancu riešiť verejné financie. To nie je len Sociálna poisťovňa, to je zdravotná poisťovňa, odvody, to je verejná správa, to je samospráva. Páni, tam sú hlavné rezervy.
Kremský, Peter, poslanec NR SR (2020-04-03):
Dobrý deň, zvolávam schôdzu výboru pre hospodárske záležitosti o 10.30 hod. v miestnosti č. 32.
Gašpar, Tibor, poslanec NR SR (2024-02-08):
Teraz hlasujeme o bode 276 druhého pozmeňujúceho návrhu poslanca Galka.
Číž, Miroslav, podpredseda NR SR (2015-03-13):
Ďakujem, pán minister. Pán spravodajca požiadal o slovo. Má záverečné slovo.
P. Hrušovský, predseda NR SR: (2005-05-17):
(Hlasovanie.)  147 prítomných, 101 za, 40 proti, 5 sa zdržalo, 1 nehlasoval. Návrh zákona sme schválili do druhého čítania . Ďalší návrh.
Figeľ, Ján, podpredseda NR SR (2013-03-26):
S reakciou na faktické, nech sa páči, pán Alojz Přidal.
Laurenčík, Milan, podpredseda NR SR (2020-09-23):
Prezentujme sa a hlasujme. (Hlasovanie.) Prítomných 137, za 16, proti 66, zdržalo sa 52, nehlasovali 3. Konštatujem, že Národná rada sa uzniesla, že nebude pokračovať v rokovaní o tomto návrhu zákona. To bolo z hlasovania na dnes všetko. Budeme preto pokračovať v prerušenej rozprave o návrhu poslancov Martina Beluského, Rastislava Schlosára, Milana Mazureka, Stanislava Mizíka na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov (tlač 208). Prosím navrhovateľa a spravodajcu, aby zaujali svoje miesta. Ešte predtým procedurálne návrhy. Pán poslanec Čekovský Kristián.
Jurinová, Erika, podpredsedníčka NR SR (2013-09-11):
Ďakujem pekne, pán minister. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Róbertovi Pucimu.
Blaha, Ľuboš, podpredseda NR SR (2024-02-06):
Na faktické poznámky bude reagovať pani poslankyňa Tamara Stohlová.
Blanár, Juraj, podpredseda NR SR (2021-05-05):
Pani poslankyňa Hudecová s faktickou poznámkou.
Kvasnička, Marián, poslanec NR SR (2014-06-03):
Ďakujem. Ja len tak možno impresívne, som si všimol, Daniel, že robíš takú zásadnú chybu, si myslím, že vnímaš ten politický priestor, o ktorom si hovoril v súvislosti s návrhom ústavy, takou zúženou čierno-bielou hodnotovou škálou. Ja osobne nemám nijakú potrebu obhajovať pozíciu SMER-u, predsa sa mi ale zdá, že ho vnímaš ako homogénnu ideologickú masu, pričom nerešpektuješ konzervatívne trendy v priestore socialistov a zvlášť na Slovensku. Na druhej strane si ako konzervatívny politik nemal problém otvoriť kvôli percentám svoju náruč liberálom, odídencom od Richarda Sulíka. Iným vyčítaš zmenu alebo o nej pochybuješ a sám robíš čosi, čo len zo slušnosti a kolegiality nechcem nazvať bezcharakterným saltom. Nemáš právo moralizovať, Daniel, prepáč, a zvlášť nie kresťanských demokratov. A ešte jedna vec, keď si hovoril o dôvodoch, prečo ľudia odchádzajú zo Slovenska, isto aj pracovné a sociálne dôvody sú silné. Iný prípad ti poviem, možno je to len taká perlička, ale možno to bude časom viac. Priateľ mojej dcéry odišiel zo Slovenska – treba povedať, že úspešný podnikateľ – preto, aby sa mohol dostať k registrovanému partnerstvu a dnes už aj manželstvu so svojím homosexuálnym partnerom, takisto Slovákom. Čiže aj takýto dôvod, ja viem, je to rarita, žiaľbohu, stala sa mu taká nepríjemná vec, že v Holandsku sa krátko po uzavretí manželstva zamiloval do ešte krajšieho chlapca, chlapca, a našťastie ani takýto typ právnej úpravy nevylučuje opravný prostriedok, tak verím, že bude mať šťastie.
Pellegrini, Peter, predseda NR SR (2016-02-11):
Ďakujem pekne. Na vaše vystúpenie je päť faktických poznámok. Končím možnosť prihlásiť sa s faktickými. (Ruch v sále.) Páni kolegovia, pokojne počas vystúpenia sa už môžete hlásiť, nemusíte čakať, kým vás vyzvem na faktické. Šesť poslancov sa teda hlási do faktických. Ako prvý s faktickou je pán poslanec Hlina.
P. Paška, predseda NR SR: (2007-10-25):
(Hlasovanie.) 84 prítomných, 83 za, 1 nehlasoval. Konštatujem, že sme váš pozmeňujúci návrh, pán spravodajca, prijali.
Žiga, Peter, podpredseda NR SR (2024-05-21):
Prezentujme sa a hlasujme o pozmeňujúcom návrhu pána poslanca Štefunka. (Hlasovanie.) 132 prítomných, 46 za, 1 proti, 85 sa zdržalo. Návrh sme neschválili.
R. Fico, poslanec: (2005-06-28):
Rovnako ste zamlčali fakt, pán minister, že nie všetci občania Slovenskej republiky majú možnosť dobrovoľne sa rozhodnúť, či vstúpia, alebo nevstúpia do tohto piliera. Veď predsa je zákonom stanovená skupina obyvateľov, ktorí musia 9 % odovzdávať týmto súkromným spoločnostiam. Neurobili ste nič iné, len presúvate peniaze z verejnoprávneho prostredia Sociálnej poisťovne do súkromných spoločností, lebo viete, že ide o obrovské, miliardové toky a, samozrejme, týmito musí disponovať skupina finančná, alebo finančné skupiny a nie štát prostredníctvom Sociálnej poisťovne. Nehovorili ste teda pravdu o garanciách. Opakujem ešte raz, garancie v zákone sú nedobré, slabé a toto je určite jeden z okruhov, ktoré bude treba okamžite zmeniť.
Glváč, Martin, podpredseda NR SR (2018-06-20):
Ďakujem. Vyhlasujem rozpravu za skončenú. Takže pán navrhovateľ, nech sa páči.
Dostál, Ondrej, poslanec NR SR (2020-06-09):
Ďakujem, pán predsedajúci. Vážené kolegyne, vážení kolegovia, toto je prvý návrh zákona, ktorý v tomto volebnom období prerokúvame, a týka sa postavenia prokuratúry. Určite to nie je posledný návrh zákona. Týmto sa nevyčerpávajú zmeny, ktoré máme ambíciu urobiť v justícii ani v rámci prokuratúry. Súhlasím aj s tými kritikmi, ktorí na, ktorí upozorňujú na to, že táto téma by si zaslúžila rozsiahlejšiu diskusiu, len, žiaľ, sme v postavení, keď nie je možné z objektívnych dôvodov, nie je možné postupovať inou cestou, pretože funkčné obdobie súčasného generálneho prokurátora vyprší už v júli. A ja by som bol radšej, keby to bol vládny návrh zákona, ktorého predloženiu by predchádzala široká odborná diskusia. Na základe výsledku tej odbornej diskusie by ministerstvo spravodlivosti pripravilo nejaký návrh zákona, ktorý by išiel do medzirezortného pripomienkového konania. Potom by to išlo, išlo v, do parlamentu, kde by bol štandardne prerokovaný v troch čítaniach. Lenže to by sme predlžovali funkčné obdobie súčasnému generálnemu prokurátorovi nie o dva mesiace, čo sa aj tak zrejme stane, aj keď sme išli cestou poslaneckého návrhu, ale možno o pol roka. Považujem predkladanie poslaneckých návrhov za, za legitímne. Sú, samozrejme, veci, ktoré je potrebné dôkladnejšie prediskutovať. My si to ako predkladatelia uvedomujeme a vytvoríme na to priestor v rámci, v rámci verejnej diskusie. Som rád, že dnes ten tón debaty bol vecnejší a že sa, že sa sústreďujeme na systémové zmeny a nebavíme sa o menách, lebo tuto najmä zo strany opozície lietajú nejaké zaručené informácie o tom, na čom sa koalícia dohodla. Najprv sa hovorilo o Danielovi Lipšicovi, teraz pán poslanec Tomáš, ktorý tu už nie je, vyrukoval s tým, že vraj je koalícia dohodnutá alebo tým favoritom je pán sudca Kliment. Je teda zaujímavé, že opoziční poslanci sú oveľa lepšie informovaní ako my v rámci koalície, na čom sa koalícia dohodla, lebo žiadne také dohody nie sú. A budem teda rád aj na tej verejnej diskusii, aj v tom období, ktoré nás čaká do ďalšieho pléna, aj v druhom čítaní v pléne sa budeme baviť vecne o tých zmenách, ktoré náš návrh prináša, a nebudeme, nebudeme hovoriť o menách, lebo na diskusii o menách príde čas následne. Takže ďakujem.
Zmajkovičová, Renáta, podpredsedníčka NR SR (2014-01-29):
Pani poslankyňa Vášáryová.
Sulík, Richard, predseda NR SR (2011-03-31):
Pán Rafaj, prepáčte, že vás prerušujem.
Bugár, Béla, podpredseda NR SR (2017-12-12):
Na vystúpenie pani poslankyne dvaja s faktickými poznámkami. Pán poslanec Galek.
Kaník, Ľudovít, poslanec NR SR (2014-11-09):
Pán premiér, až na útoky, ktorými ste vyčísľovali hriechy niektoré také, ktoré samotné tie vlády, ktoré ste označovali, odhalili a potrestali, ste ich označovali ako niečo, čo ste sem priniesli vy, ako niečo zaujímavé, váš prejav bol taký naozaj v tomto novembrovom období dobrým pripomenutím, ako to vyzeralo na zjazdoch KSČ, ako hovoril jej generálny tajomník, keď z tribúny hrmel na svojich poslucháčov. Hovoríte, že vláda bola demokraticky zvolená. To nikto nespochybňuje. Ale nebola demokraticky zvolená na to, aby zneužívala svoju moc, na to, aby vytvárala štruktúru, ktorá umožňuje prístup k verejným zdrojom úzkej skupine ľudí, a zakrývala tieto štruktúry a robila všetko preto, aby nemohli byť vypátrané a nemohli byť potrestané. Povedzte vy koľko vinníkov zo všetkých známych káuz, o ktorých budem hovoriť vo svojom vystúpení, bolo potrestaných. Kto bol z nich odhalený? Všetko to bolo zametené pod koberec. Tak takýmto spôsobom vládnete. A toto je výsledok vášho vládnutia. Hovorili ste o Žiline a keďže to je krátka faktická, tak poviem, čo je problémom pri vašom vyjadrení v Žiline. To nie je to, že sa mestu odpustil dlh, ale to, že ste jednoznačne povedali, že keby primátorom nebol člen strany SMER, tak by sa mu tento dlh neodpustil. To ste povedali vo vašich slovách. A povedali ste to v čase a s úmyslom, aby ste vyslali všetkým jasný odkaz v komunálnych voľbách: „Keď nebudete voliť SMER, tak si vás podáme, nedostanete peniaze. A budú ich dostávať tí, ktorí budú úspešní a ktorým dáte svoje hlasy.“ A to je manipulácia volieb, to je zneužívanie postavenia. Toto je problém.
Paška, Pavol, predseda NR SR (2014-02-13):
Pán predseda ústavnoprávneho výboru, ako spravodajca chcete zaujať stanovisko? Nie. Dámy a páni, prerokovali sme program, ktorý žiadali prerokovať poslankyne a poslanci, ktorí podali návrh na zvolanie tejto schôdze s návrhom na vyslovenie nedôvery. Poprosím teraz všetkých, aby zaujali svoje miesto. (Zaznievanie gongu.) Poprosím aj členov vlády, ktorí sú prítomní v Národnej rade, aby zaujali svoje miesta. Vyhlasujem krátku prestávku, 18.55 budeme hlasovať. Poprosím vás, aby ste zaujali svoje miesta. (Prestávka.) (Po prestávke.) (Zaznievanie gongu.)
Šutaj Eštok, Matúš, poslanec NR SR (2021-02-25):
Ďakujem za slovo. Pán minister, aj v tejto pokračujúcej reakcii na faktické pripomienky ste iba potvrdili to, čo som povedal, že titul vládny demagóg vám absolútne prináleží. Iba na dve veci zareagujem, čiže za to, že máte nezamestnanosť vyššiu a tisíce nezamestnaných, môže trojtýždňová vláda Petra Pellegriniho počas pandémie, nie desať mesiacov (povedané s pobavením) vašej neschopnej vlády. Veď choďte medzi tých ľudí. Pýtajte sa ich, aká je vaša pomoc. Pýtajte sa to tých podnikateľov a povedia vám, že vaša ekonomická pomoc je najslabšia, najkomplikovanejšia a najpomalšia. Nevytvárajte si vaše štatistiky, pretože takých si vyrobíte veľa. Ste tým známi, že vy si štatistiku prispôsobíte potrebe. Choďte medzi ľudí, opýtajte sa ich, zoberte si aj ochranku od Igora Matoviča. A druhá vec, ten núdzový stav, ktorý tu tak zase opakujete. No vtedy tá situácia bola diametrálne odlišná, pretože vtedy nieže naša vláda, ale žiadne vlády na svete nevedeli, čo ich čaká, nemali žiadne dáta o tom, že čo ten koronavírus vlastne bude. Opakujem, boli to tri týždne. A tá situácia možnože je teraz rovnaká, pretože my sa dozvedáme, minulý týždeň od vedcov, ktorí boli u pani prezidentky, že po desiatich mesiacoch nemáme žiadne dáta, ani jedno jediné. Povedali to vedci, že tu máme dátové peklo. A preto rozumiem, že vyzývate ľudí k modlitbe, pretože pri tejto vláde, vašej vláde je modlitba jediné, čo nám pomôže. Ďakujem pekne.
J. Tkáčová, poslankyňa: (2003-10-24):
Pán predseda, prosím, dajte hlasovať o bodoch...
Gál, Gábor, minister spravodlivosti SR (2018-10-23):
Vážené pani poslankyne, vážení páni poslanci, fakt neviem, na čo ste reagovali, keď som vás len pozdravil, a už šesť faktických poznámok nabehlo. Toto je presne o tom, ako vážne vy si predstavujete, predstavujete debatu o ústave. Ešte som nič nepovedal a už reagujete. Tak k tomu nepotrebujete ani rozpravu, ani Národnú radu, si môžte zvolať tlačovku a riešiť veci, ktoré chcete riešiť. (Potlesk.) Ja som už vo svojom vystúpení v tom ešte prvom a druhom čítaní povedal a pán poslanec Osuský to aj potom prízvukoval, že svetská sláva, poľná tráva. Čo si myslíte, panie poslankyne, páni poslanci z opozície, že ja kvôli piatim minútam slávy, ktorý by som zožal teraz u vás, išiel proti vlastnej strane, ako sa dohodla, dohodol poslanecký klub, išiel proti tomu, aká dohoda sa tu v Národnej rade zišla? Viete, pred pár hodina sum..., po, pred pár hodinami som bol svedkom toho, že pán Matovič ako vás pourážal. Aj ste na to adekvátne reagovali s tým, že idete podporovať vládny návrh zákona. Tie kotrmelce, ktoré som dneska zažil, tak to sú už aj na mňa priveľa. Od schválenia vládneho návrhu zákona 22. augusta 2018 nič iné nepočúvam, až na pár výnimiek, ale tie výnimky neboli dneska od tých ľudí, ktorí teraz večer začali po schválení Madejovho pozmeňováku chváliť zákon. Práve ten kotrmelec nastal u tých ľudí, ktorí to najviac kritizovali. Celý čas ste vládny návrh zákona, ktorý som predložil, ktorý, som v záverečnom slove povedal, že považujem za lepší, ale nik to nechce podporiť. Nikto z opozície. Ani Boris Kollár nepovedal, že to podporia, lebo tam nebolo 90 hlasov, ktoré chceli oni. Vy ste ešte minulý týždeň na tlačovke hovorili, že nepodporíte vládny návrh zákona, keď tam nebude verejná voľba, keď tam nebude 90 hlasov, keď tam nebude cyklická výmena sudcov. O tom ste celý čas rozprávali. Aj dnes, aj dnes. Vládny návrh zákona, ktorý som ja predložil, nebol o tom. Povedali ste to, že zlé a ešte... Až na pár výnimiek. A zrazu, keďže bol schválený Madejov návrh, rozprávate všetci o tom, že aký to je dobrý návrh zákona, ako ste to chceli podporiť. Počul tu niekto v tejto sále, že niekto z opozície by bol povedal, že podporia vládny návrh zákona? Nikto to nepovedal. Však sa počúvajte, čo ste rozprávali. To, že mali ste nejakú taktiku (reakcia z pléna), to, že... (Prerušenie vystúpenia predsedajúcim.)
Kuffa, Štefan, poslanec NR SR (2023-06-14):
... však reagujem k tomu. Pán Kamenický spomínal tuná systém S-300, neskáčte mi do reči, pán predsedajúci... (Hovorené súbežne s predsedajúcim.)
Blanár, Juraj, podpredseda NR SR (2021-09-28):
Ďalšia pani poslankyňa – Anna Zemanová, nech sa páči.
Zmajkovičová, Renáta, podpredsedníčka NR SR (2014-10-29):
Pán poslanec Krajcer.
Laššáková, Jana, podpredsedníčka NR SR (2015-06-18):
Ďakujem. Pán poslanec Kovačócy.
Hraško, Igor, poslanec NR SR (2012-06-22):
Ďakujem pekne, pán predseda. Pán minister, pán Mihál mi zobral pár slov z úst. Aj pre mňa bolo toto vaše vysvetlenie nedostatočné. Včera v rozprave k schváleniu eurovalu zaznievali na oponentúru, teda na príspevky opozičných poslancov slová poslancov vládnucej strany ohľadne solidarity. Máme byť solidárni, musíme byť solidárni. Akí solidárni sú ministri, ktorí sa stretli poza náš chrbát, a my sa to už dozvieme len z médií, že sa vôbec o niečom bavili? Ako si vôbec môžu oni dovoliť, keď rokujú o niečom, čo môže ovplyvniť celú Európsku úniu na najbližšie roky? Chceme byť skutočne len štatistami pri tomto? Alebo budú aj oni solidárni s nami a zoberú nás do tohto kruhu, keď my sa ideme vyjadriť solidárne teda k tomu, že chceme zostať na tej prvej koľaji? Hovoríme o budúcnosti. Ja som sa aj včera v rozprave pýtal, kde bude Slovensko o desať, o dvadsať rokov, pretože toto, tento záväzok nás viaže skutočne na takéto dlhé obdobia a ovplyvní nás na toto obdobie. Netýka sa stretnutia ministrov strategických plánov na ďalších desať – dvadsať rokov o Európskej únii? Nemci, ako sme sa dozvedeli pred chvíľkou, sa sťahujú do ulity. My strkáme hlavu rovno pod gilotínu. Nevadí vám to? Mne hej. Ďakujem.
Pčolinský, Peter, podpredseda NR SR (2023-05-09):
S reakciou pán poslanec Šíbl.
Mikloško, Jozef, poslanec NR SR (2015-06-24):
Ďakujem. Ja chcem konštatovať, že, na rozdiel od rečníka, problematika migrantov určite nebola nová v tomto eurovýbore, ale konštatujem, že zásadné závery tento výbor v tomto smere neurobil, a pokladám ho za vrcholový orgán, ktorý dáva inštrukcie a uznesenia, mal by ich dávať ministrom vlády aj premiérovi. Nepamätám sa, že by sme tam nejako zásadne ignorovali niečo, čo sa týchto ústavných činiteľov týkalo a ich zaväzovalo. Ja Ameriku nijako nedávam za svoj vzor, ani vystúpenia senátora McCaina na Globsecu, absolútne s ním nesúhlasím, ale keď som navštívil párkrát kongres v USA, tak vždy som videl, že každý výbor tam má svoje uznesenia, svoje hlasovanie. Demokrati aj republikáni spolu v podstate hlasujú. Niekto hovorí, že je to preto, že je to jedna biznisstrana s dvoma krídlami, o tom nechcem ďalej hovoriť, ale to, že kongresmani a senátori sa neostýchajú povedať svoj názor, navrhnú svoj zákon alebo aj uznesenie, ktoré potom nesie ich meno, to mi tu chýba. Nepamätám sa, že by nejaké uznesenie eurovýbor prijal, ktoré by potom neskôr zaväzoval ďalších konať v medzinárodnom kontexte. Napríklad v zmluve TTIP eurovýbor dobre diskutoval, prijal rôzne názory, ale nepamätám tiež, že by niečo také vygeneroval, že by to zaviazalo našu vládu zmeniť stanovisko k TTIP napríklad. Ďakujem.
Jurinová, Erika, podpredsedníčka NR SR (2015-05-29):
Ďakujem, pán poslanec. Takže už viete, pán Brocka, dôvod. Dávam vám slovo, nech sa páči s procedurálnym návrhom.
Š. Kužma, poslanec: (2009-06-24):
A preto som rád, že toto pán podpredseda Hort povedal, ako veľmi  tuná klamete a chcem vyzvať mojich kolegov, aby tú lož o zastavení výstavby diaľnic viacej nepoužívali, lebo peniaze na diaľnice išli a ihneď, ako sa splatili nezaplatené faktúry, tak sa pokračovalo ďalej vo výstavbe.
Glück, Richard, poslanec NR SR (2024-04-30):
Ďakujem pekne. Pán Hlina, ja som trošku aj zhrozený, lebo vy ste bývalý predseda KDH a myslím si, že rozprávať o mŕtvych by sa malo asi len v dobrom. Ale to už viete, to už viete vy. Akýkoľvek ste mohli mať vzťah s pánom Burianom, ja to nejdem komentovať. A rovnako smutný príbeh, o ktorom ste hovorili, z Popradu, ktorý takisto nikto nerozporuje a skonštatovali ste tam jednu vetu, že na základe výpovede nejakej bláznivej ženy niekto skončil vo väzení. Ale čakám stále na to, kedy odsúdite aj to, že na Slovensku medzi 2020 až 2023 sedeli ľudia vo väzbách, niektorí tam aj zomreli, tiež na základe výpovedí veľmi zvláštnych ľudí. Takže skúste byť trošku objektívny aj tomto, pán Hlina. Ďakujem pekne.
Paška, Pavol, predseda NR SR (2014-06-05):
Pán poslanec Chren bol ostatný písomne prihlásený. Dávam možnosť teraz prihlásiť sa do rozpravy ústne. Končím možnosť, ešte pán poslanec Švejna, končím možnosť sa prihlásiť. Piati. Pán poslanec Kaník do rozpravy, áno? Takže piati páni poslanci do rozpravy. Končím možnosť sa prihlásiť. Takže prehoďte pána poslanca Kaníka na koniec, pretože pán poslanec Hraško bol prvý prihlásený. Pán poslanec, nech sa páči, máte slovo.
Figeľ, Ján, podpredseda NR SR (2014-03-26):
Ďakujem pekne. Pán spravodajca, chcete niečo dodať, vyjadriť sa? Nie. Takže ďakujem a prerušujem rokovanie o tomto bode programu. Budeme ešte pokračovať prvým čítaním o návrhu poslancov Alojza Přidala, Jána Hudackého, Jozefa Mikuša a Gabriela Csicsaia na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov. Tento návrh má tlač 880 a návrh na jeho pridelenie do výborov je v rozhodnutí č. 876. Nech sa páči, pán Alojz Přidal, pán kolega, máte slovo na uvedenie zákona. (Rokovanie o návrhu poslancov Národnej rady Slovenskej republiky Alojza Přidala, Jána Hudackého, Jozefa Mikuša a Gabriela Csicsaia na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov , tlač 880.)
Laššáková, Jana, podpredsedníčka NR SR (2014-11-09):
Ďakujem pekne. Milá pozornosť.
V. Veteška, podpredseda NR SR: (2007-05-17):
(Hlasovanie.) Prítomných 139, za 119, proti 0, zdržali sa 20. Konštatujem, že sme schválili tento návrh.
Paška, Pavol, predseda NR SR (2013-03-20):
Pán spravodajca, chcete zaujať? Nie. Prerušujem rokovanie o tomto bode programu. Vyhlasujem obedňajšiu prestávku. Budeme pokračovať o 14.00 hod. bodmi, ktoré bude predkladať minister pôdohospodárstva. (Prerušenie rokovania o 12.00 hodine.)
Danko, Andrej, predseda NR SR (2017-09-13):
Ďakujem. Pán poslanec Dostál.
Číž, Miroslav, doterajší podpredseda NR SR (2010-07-08):
Pán poslanec Pavol Pavlis.
Glváč, Martin, podpredseda NR SR (2019-03-29):
S reakciou pán poslanec Mazurek.
Laššáková, Jana, podpredsedníčka NR SR (2012-05-10):
Pán poslanec Matovič, nech sa páči.
Jurzyca, Eugen, poslanec NR SR (2018-06-13):
Ďakujem pekne. V ostatných rokoch sa veľmi často hovorí o nedostatku na trhu práce, nielen sestričiek, ale všeobecne. Všimnime si, že sa nikdy nehovorí o nedostatku top manažérov, ktorí zarábajú 10- alebo 20-tisíc, ale vždy sa hovorí o tých, ktorí zarábajú málo. To hovorím teda, že je to určite aj otázka ceny práce, tej mzdy a určite aj mnohých iných faktorov, ale tej ceny určite áno. Niekedy to vyzerá tak, keby sme verili všetkým tým rečiam, čo sa hovoria, ako by naše školstvo nedokázalo pripraviť dosť ľudí ochotných robiť za nízke platy, pretože tých, čo robia za vysoké platy, tých je dosť. A nemyslím si, že je dobré spoliehať sa na to, že budú u nás ľudia robiť z presvedčenia a len z lásky k práci. Pretože keď takto, a podľa mňa nesprávne, identifikujeme príčinu problému, tak ho nebudeme ani správne riešiť. A ja som presvedčený, že nie je to ľahká robota, zvýšiť mzdy, kdekoľvek. Ale je to potrebná robota, ktorú musíme urobiť a nájsť tie cesty, nehovorím, že len v rozpočte, ale zefektívňovať systém, aby bolo viac na platy. A súhlasím s tým, že zo dňa na deň, keď sa zvýšia platy, tak nepribudnú veľké počty sestričiek, ale zo dňa na deň, keď nebudeme zvyšovať, tak odídu.
Glváč, Martin, podpredseda NR SR (2016-04-19):
Pán poslanec Jozef Viskupič.
Doležal, Andrej, minister dopravy a výstavby SR (2020-07-14):
Vážený pán predsedajúci, ďakujem veľmi pekne za slovo. Vážené panie poslankyne, páni poslanci, veľmi si vážim a rešpektujem každého názor a dovolím si aj zareagovať na váš príspevok. Nesúhlasím s vami, resp. vnímame a čítame to možno trochu inak. Je tam síce napísané v bode 2, že iným orgánom štátu na účely tohto zákona je aj Úrad verejného zdravotníctva, ktorý môže spracúvať a uchovávať údaje získané od pod-ni-ku, nie z telefónu. Podnik je telekomunikačný operátor, nie koncové zariadenie, nie telefón, ale môžem ho získať od pod-ni-ku. Môže to evokovať, že je to množné číslo, že sú to údaje. Ale údaje v zmysle zoznamu telefónnych čísel, čo nie je osobný údaj. Prosím, nemýľme si to so žiadnou lokalizáciou, so žiadnym sledovaním, žiadne údaje o pohybe osôb tam nie sú. Koniec koncov telekomunikačný operátor vás sleduje už len tým, že idete do Chorvátska a pošle vám esemesku, že vitajte v Chorvátsku, tak on veľmi dobre vie, že v tom Chorvátsku ste. A presne tieto dáta, s týmito dátami telekomunikačný operátor pracuje. Ale v žiadnom prípade tieto dáta nedostane Úrad verejného zdravotníctva. Úrad verejného zdravotníctva dostane len telefónne číslo a informáciu, že bolo v červenej zóne. Ja neviem, či bolo v Bulharsku, alebo v Ugande, alebo neviem v akej nebezpečnej krajine, v Spojených štátoch. To som len musel, musel zareagovať. A hlavne v bode 4 je to exaktne ešte zdupľované a je to tam napísané: Podnik na základe písomnej žiadosti úradu poskytne do 24 hodín údaje v rozsahu telefónneho čísla. Nič viac. Iba telefónne číslo, žiadny iný osobný údaj. Alebo žiadny iný údaj, nie osobný, čiže prosím, nespájajme to so sledovaním. A teraz možno iba pár záverečných slov a by som chcel zdôrazniť, čo sme tým zákonom chceli docieliť. Čaká nás, ako pani Pleštinská povedala, čaká nás druhá vlna. My nechceme robiť hard opatrenia, my nechceme robiť tie tvrdé opatrenia, my nechceme nateraz zatvárať hranice. Chceme nateraz robiť tie smart opatrenia, tie malé, tie malé, tie jemné, tie nežné. To znamená, že ešte pred tým, ako pristúpime, pravdepodobne veríme, že sa to nestane. Ale pred tým, ako pristúpime k týmto tvrdým opatreniam, chceme prijať také soft opatrenia alebo také smart opatrenia, ktoré nezaťažia našich občanov, resp. ich v žiadnom prípade nebudú obmedzovať. Dokážem, dovolím si vstúpiť do vašej diskusie, kde ste hovorili o tom, že pre koho sú zákony. No tak zákon je tu pre všetkých, samozrejme, ale bude postihovať, a to zdôrazňujem, bude postihovať len tých nezodpovedných. No a na záver len, len jedna veta. Možno si to neuvedomujeme, ale chcel by som opäť zdôrazniť, že prosím, dovolenkujme na Slovensku a vyhneme sa všetkým takýmto potenciálnym opatreniam. Takže prosím, dovolenkujme na Slovensku, lebo je to dobrý nápad. Ďakujem. (Potlesk.)
Jurinová, Erika, podpredsedníčka NR SR (2015-02-06):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto z poslancov prihlásiť do rozpravy ústne. Do rozpravy sa hlási jeden pán poslanec. Uzatváram možnosť prihlásenia sa. Dávam slovo pánovi poslancovi Kuffovi.
J. Kvorka, poslanec: (2010-02-11):
Čo sa týka návrhu pána Haleckého, ktorý presahuje veľkú sumu peňazí, 40 miliónov eur, tu chcem podotknúť, že vec, ktorá sa ma najviac týka, je tá, že sa to dotýka tých ľudí, ktorí to najviac potrebujú. Čiže návrh, ktorý vzišiel z ministerstva práce a sociálnych vecí, ktorý bol určitým spôsobom upravovaný, urobili sa tam určité korekcie a bol predložený pánom poslancom Haleckým, je potrebné si vysvetliť asi v tom zmysle slova, že sa treba pozrieť na ten návrh, ktorý je predkladaný a pozrieť sa na ľudí, ktorí sa podpísali pod tento pozmeňujúci návrh. Ja som jeden z nich, ktorý som sa pod to podpísal, čiže s tým návrhom súhlasím a viem, že je to dobré ozaj pre tých, ktorí toto najviac potrebujú. Ďakujem pekne.
Hrnčiar, Andrej, podpredseda NR SR (2016-09-14):
Ďakujem. V rozprave pokračuje pani poslankyňa Jurinová.
Tomáš, Erik, poslanec NR SR (2018-12-06):
Pani kolegyňa, ja som tiež nechcel pôvodne reagovať a tiež som bol vyprovokovaný vaším vystúpením k tejto, poviem vopred, politickej poznámke. Naozaj nemám rád mentorský prístup, ak niekto v tejto sále hovorí svojim kolegom, čo majú a čo nemajú hovoriť a zvlášť to čudne znie z úst poslankyne strany, ktorá má v názve sloboda. Čiže ja to slovo zlepenec veľmi rád zopakujem aj voči bývalej vláde Ivety Radičovej. Súčasťou toho zlepenca bola vaša strana SaS. Dokonca bola takým symbolom toho zlepenca a napokon bola to vaša strana, ktorá tú vládu Ivety Radičovej povalila, ten zlepenec. Čiže toto vám už navždy zostane prischnuté a nič mentorovaním nedosiahnete. K tým cenám. Bola to vaša strana, ktorá ovládala ministerstvo hospodárstva, ktoré prijalo nové pravidlá, ktoré znamenali, že štát už nemohol cez SPP vstupovať do cien plynu, tak ako to bolo predtým, čo vlastne znamenalo nárast cien energií ako takých. Bola to strana SMER – sociálna demokracia, ktorá znížila DPH na základné ceny potravín. To sú proste fakty. A už keď počúvam niekoľkýkrát z úst vás a vašich kolegov o tom, ako vy budete všetko riešiť znižovaním daní, tak vám chcem pripomenúť volebný program stany SaS pred rokom 2010, kde ste sľubovali ľuďom rovnú dať na úrovni 16 %, a keď ste vstúpili do vlády, napokon ste dane zvyšovali, teda DPH. Takže neviem, či voliči môžu, alebo nemôžu veriť vašim týmto slovám, ale už tu majú jeden príklad z minulosti, keď ste ich podviedli. A možno by ste mohli svoje argumenty hovoriť nie pred poloprázdnou sálou v parlamente, ale chcelo by to jednu veľkú halu, kde prídu tí dodávatelia, ktorí sú takto ponižovaní a ničení veľkými obchodnými reťazcami, a tam im hovoriť tieto svoje argumenty.
Grendel, Gábor, podpredseda NR SR (2022-02-02):
S reakciou na faktické poznámky pán poslanec Tomáš Šudík.
Vaľová, Jana, poslankyňa NR SR (2011-02-09):
Ďakujem veľmi pekne. Stále nerozumiem, ako vlastne, o čom už tak dlho tento parlament rokuje, pretože si myslím, že nielen na Slovensku, ale v celej Európskej únii existuje štandardná legislatívna všeobecná právna úprava na získanie štátneho občianstva, a je to nielen na Slovensku, ale v celej Európskej únii. A nechápem, prečo by ráno mal vstať pán Orbán, prezident Maďarska a dal špecifickú úpravu o prijatí práve maďarského jazyka a celá Európska únia a hlavne Slovensko, kde teritoriálne tento návrh zákona zasahuje a my jednoducho sme prijali to protiopatrenie, pretože Slovenská republika uznáva všeobecnú právnu úpravu získania štátneho občianstva takú, akú máme a zároveň uznáva legislatívu, pretože takisto je to podložené aj v legislatíve Európskej únii. Ale ešte raz opakujem, ráno sa pán Orbán zobudí, vymyslí zákon, ktorý sa čiste týka maďarského jazyka a my ako Slovensko si nemôžeme dovoliť prijať ani protiopatrenie. A ak ho prijmeme, pán Orbán príde na Slovensko, stretne sa s pani premiérkou a my opätovne sa tu zaoberáme už niekoľko hodín a niekoľko dní, doslova by som povedala, zákonom, ako ho nazval aj môj predrečník, pána Orbána, ktorý sa ráno zobudil a povedal, že prijatie maďarského občianstva bude asi tak. Takže ja si myslím, že skutočne sa zamyslime nad tým, či sme členmi Európskej únie, zamyslime sa nad tým, či sme suverénny slovenský štát a zamyslime sa nad tým, či jeden občan iného štátu, aj keď je to prezident, bude do budúcna takéto normy určovať nášmu štátu. A myslím si, že tieto kroky nie sú ojedinelé a tieto kroky budú pokračovať. My jednoznačne dodržiavame zákony... (Prerušenie vystúpenia časomerom.)